
1. Generalități

Scop
Prezentele recomandări au ca scop:
· implimentarea cerințelor prevăzute de alin. (5), art. al legii 231/2010 cu privire la comerțul interior (Comerciantul este obligat să lichideze (să distrugă) produsele alimentare a căror valabilitate a expirat.)
· informarea operatorilor din domeniul alimentar, privind responsabilitățile referitoare la gestionarea deșeurilor și a produselor alimentare neconforme identificate în comerț, inclusiv nimicirea.

Domeniul de aplicare
	 Această recomandare stabilește rolul operatorilor din sectorul alimentar, care practică activitate de comerț și alimentație publică. Recomandările sînt aprobate în sprijinul operatorilor din sectorul alimentar pentru a identifica produsele alimentare neconforme și excluderea lor din comerț. 

Definiții
	În sensul prezentului document sînt utilizați următorii termeni și definiții:
„Produs alimentar” - Orice substanță sau produs, indiferent dacă este prelucrat, parțial prelucrat sau neprelucrat, destinat sau prevăzut în mod rezonabil a fi ingerat de oameni.
„Produsele alimentare” includ băuturile, guma de mestecat și orice substanță, inclusiv apa, încorporată în mod intenționat în produse alimentare în timpul producerii, preparării sau tratării lor.

“Produse alimentare neconforme” - Produse alimentare care nu corespund cu cerințele legislației în domeniul alimentar, inclusiv cu termenul de valabilitate expirat, lipsa actelor de proveniență, lipsa marcajului/etichetării, ambalaj deteriorat, cu semne vizibile de alterare și prezintă pericol grav și imediat pentru viața și sănătatea omului.

„Termen de valabilitate” - Perioadă de timp stabilită de către agentul economic care produce un produs alimentar, pe durata căreia produsul trebuie să-şi păstreze caracteristicile specifice, cu condiţia respectării regulilor de transport, manipulare, depozitare, păstrare, utilizare şi consum. Termenul de valabilitate al produselor alimentare poate fi exprimat printr-o anumită perioadă de timp sau prin data limită de consum;

„Pericol” - Agent biologic, chimic sau fizic prezent în produsul alimentar sau o stare a produsului alimentar, ce pot avea un efect nefast asupra sănătăţii omului.

„Utilizarea” - Procesul tehnologic de prelucrare a produselor alimentare neconforme şi folosire după destinaţie.

„Nimicirea” - Procesul de încetare a existenţei produselor alimentare neconforme.

„Gestionarea produselor alimentare neconforme” - Colectarea, transportul, valorificarea şi eliminarea produselor alimentare neconforme, inclusiv supravegherea acestor operaţiuni şi întreţinerea ulterioară a amplasamentelor de eliminare, inclusiv acţiunile întreprinse de un comerciant.


2. Responsabilitățile operatorului din domeniul alimentar privind retragerea produselor alimentare neconforme din comerț
Conform art. 16., Legea nr. 113 din 18.05.2012 cu privire la stabilirea principiilor şi a cerinţelor generale ale legislaţiei privind siguranţa alimentelor, operatorii din businessul alimentar au următoarele responsabilități privind siguranța alimentelor:
a) Operatorul din businessul alimentar responsabil de activităţi de vînzare cu amănuntul şi de distribuţie care nu afectează ambalarea, etichetarea, siguranţa sau integritatea produselor alimentare iniţiază, în limitele activităţilor sale, proceduri de retragere de pe piaţă a produselor care nu îndeplinesc cerinţele de siguranţă a produselor alimentare şi participă la procesul de siguranţă a produselor alimentare, transmiţînd mai departe informaţiile necesare pentru trasabilitatea unui produs alimentar, cooperînd la acţiunile întreprinse de producători, procesatori, fabricanţi şi/sau de organul de control abilitat;
b) În cazul în care operatorul din businessul alimentar consideră sau are motive să creadă că un produs alimentar pe care l-a importat, produs, procesat, fabricat sau distribuit nu satisface cerinţele privind siguranţa alimentelor, el iniţiază de îndată procedurile pentru retragerea produsului alimentar de pe piaţă dacă produsul alimentar a ieşit de sub controlul său imediat şi informează despre aceasta organul de control abilitat. În cazul în care produsul ar putea să fi ajuns la consumator, operatorul informează, în mod eficient şi precis, consumatorul în legătură cu motivul retragerii produsului şi, dacă este necesar, retrage de la consumator produsele deja livrate, atunci cînd alte măsuri nu sînt suficiente pentru a atinge un nivel ridicat de protecţie a sănătăţii;
c) Operatorul din businessul alimentar informează de îndată organul de control abilitat dacă el consideră sau are motive să creadă că un produs alimentar care este pus pe piaţă poate fi dăunător pentru sănătatea umană. Operatorul informează organul de control abilitat despre acţiunile întreprinse pentru prevenirea riscurilor asupra consumatorului final şi nu împiedică sau descurajează orice persoană să coopereze, în conformitate cu legislaţia şi practica legală, cu autorităţile administraţiei publice, în cazul în care aceasta ar putea preveni, reduce sau elimina un risc rezultat dintr-un produs alimentar.

În cazul domeniului de alimentație publică, conform HG nr. 1209 din 08.11.2007 privind prestarea serviciilor de alimentație publică, Anexa 4, cap. VII, operatorul economic trebuie să respecte următoarele:
· Uleiurile și grăsimile alimentare v-or fi folosite conform destinației, nu v-or fi încălzite  la temperaturi mai mari de +180°C;
· Înaintea utilizării repetate pentru prăjire, grăsimile și uleiurile v-or fi filtrate prin filtru pentru înlăturarea particulelor de produse alimentare. Friteuzele adînci v-or fi echipate cu robinet pentru evacuarea grăsimii din baie;
· Calitatea uleiului sau a grăsimii în termeni de miros, gust și culoare va fi controlată sistematic. Uleiul va fi schimbat imediat ce apar modificări ale culorii, aromei, sau mirosului. Dacă calitatea este suspectă, uleiul de prăjire va fi controlat prin probe de laborator pentru temperatura punctului de fumegație, acizi grași liberi și, în special, prezența compușilor polari;
· Nu se permite utilizarea grăsimilor folosite la prăjire ca ingredient alimentar.


3. Identificarea, colectarea și depozitarea produselor alimentare neconforme
Identificarea
	Identificarea produselor alimentare neconforme se face prin examinarea/verificarea zilnică a stocurilor de produse alimentare destinate comercializării/procesării, privind corespunderea acestora cerințelor din domeniul alimentar (etichetarea, integritatea ambalajului, termenul de valabilitate, aspectul exterior, etc.).

Colectarea și depozitarea
	Produsele alimentare neconforme se colectează pe grupe separate:
1. Produse de origine animală neprelucrate termic ce necesită regim termic special de păstrare(pește, carne refrigerată/congelată, etc.);
2. Produse de origine animală prelucrate termic ce necesită regim termic special de păstrare (produse din carne, produse din pește, lapte, produse de patiserie, etc.);
3. Produse de origine non-animală ce nu necesită regim termic special de păstrare (produse de patiserie, produse cofetărie, cereale, ceai, cafea, zahăr, băuturi alcoolice, băuturi nealcoolice, etc.);
4. Produse vegetale (legume, fructe).
	Păstrarea produselor  menționate poate fi efectuată prin următoarele metode:
- în cazul volumelor mici de produse alimentare neconforme colectate pe parcursul unei perioade scurte de timp (7 zile), acestea pot fi păstrate în containere separate conform grupelor de produse expuse mai sus. 
Este recomandabil ca containerele să fie asigurate cu saci de polietilenă de culori diferite, de exemplu:
· pentru produse de origine animală – culoarea albastră,
· pentru produse de origine non-animală – culoarea neagră.

	Containerele cu produse neconforme ce necesită regim termic special sînt marcate conform destinației și pot fi amplasate în cameră frigorifică comună pe o perioadă scurtă de timp la temperatura de -18°C, sau, unitatea comercială poate să asigure păstrarea acestor produse într-un congelator separat, marcat conform destinației și utilizat excesiv pentru păstrarea acestor produse.
	Containerele cu produse alimentare neconforme de origine  non-animală ce nu necesită regim termic special pot fi amplasate într-un spațiu separat a unității comerciale/ alimentației publice.
· În cazul volumelor mari de produse alimentare neconforme colectate pe parcursul unei perioade scurte de timp (7 zile), unitatea comercială poate fi asigurată cu o cameră frigorifică separată cu capacități mari de păstrare și un regim termic de -18°C sau +4°C…+6°C. 
· În cazul produselor alimentare neconforme ce nu necesită un regim termic special de păstrare poate fi delimitat un spațiu separat de păstrare a acestor produse.
	În toate cazurile (containere, camere frigorifice, spații de depozitare) va fi asigurată marcarea conform destinației:
a) grupa de produse, 
b) perioada colectării, 
c) mențiunea obligatorie Produse alimentare neconforme nedestinate consumului uman!!!)
d) uleiul utilizat în alimentația publică în diverse procese de pregătire a bucatelor se va colecta într-un vas special din masă plastic marcat “ulei utilizat”, iar vasul respectiv va fi păstrat în spațiu separat.


Produsele alimentare neconforme au următoarele cerințe pentru depozitare:
1) Cerințe față de ambalajul pentru păstrarea în incinta magazinului și pentru transportare:
			- din materiale impermiabile;
			- ușor lavabil și dezinfectabil;
2) Identificarea produsului prin denumirea produsului, tratat/ netratat termic cu indicarea regimului de temperatură;
Pot fi asigurate următoarele condiții de păstrare:
a) Produsele ce necesită regim termic special de păstrare, dar aceste condiții lipsesc, pot fi depozitate la temperatura mediului ambiant pentru o perioadă max. de 24 ore;
b) Produsele de origine animală și non-animală cu regim termic special de păstrare, pot fi depozitate la temperatura max. +7°C pentru o perioadă de 3 zile;
c) Produsele ce necesită regim termic special de păstrare pot fi depozitate la temperatura -18°C, pentru o perioadă max. de 30 zile;
3) Produse ce nu necesită condiții termice de păstrare, max. 30 zile (+10° / +25°C , ceai, cafea, condimente, ș.a.).

	
· Prelucrarea sanitară cu soluție dezinfectantă se face după fiecare evacuare a spațiului de depozitare.






4. Utilizarea condiționată sau nimicirea produselor alimentare neconforme
	Agentul economic din sectorul alimentar deţinător al produselor alimentare neconforme va aplica măsurile cu privire la utilizarea condiționată sau nimicirea acestora.  
	Operatorii din domeniul alimentar trebuie să încheie contracte cu companiile autorizate în domeniul utilizării condiționate a produselor alimentare neconforme.
	Transportarea produselor alimentare neconforme către utilizarea condiționată/nimicire se va efectua cu transport specializat autorizat în acest scop, de către operatorul care va asigura procesul de utilizare/nimicire.
	Produsele alimentare neconforme pot fi supuse utilizării condiționate/nimicirii la întreprinderi în conformitate cu Anexa nr. 1, în următoarele moduri:
· Fabricarea nutrețurilor combinate pentru animale de companie;
· Producerea făinii furajere;
· Uleiurile uzate pot fi procesate pentru fabricarea uleiurilor tehnice;
· Producerea biogazului;
· Nimicirea prin composter.
	
	Alte metode de utilizare condiționată/ nimicire a produselor alimentare neconforme din comerț sau alimentație publică pot fi:
1) În cazul acumulării unei cantități a produselor alimentare neconforme pînă la 10 kg/ săptămînă, acestea pot fi ambalate în saci de polietilenă și deteriorate cu clorură de var, după care calificate ca deșeuri menajere.
2) Partidele sau loturile de băuturi alcoolice neconforme ce nu se recertifică în baza deciziei Comisiei Centrale de Degustație, se utilizează în următoatele moduri:
a) fabricarea distilatelor din produse vinicole (Călărași, Aroma, Bardar, Bălți, ș.a.) ;
b) fabricarea  acidului acetic din produse vinicole;
c) evacuarea prin sistemul de canalizare a produselor vinicole cu tăria pînă la 16%/vol.
3) Apa și sucurile neconforme se utilizează în rețeaua de canalizare.
4) Ambalajele de sticlă pot fi transmise către fabrică la materialele de sticlă ca materie primă.
	Operatorul din domeniul alimentar, deținător a unui lot mare de produse alimentare neconforme, se poate adresa la inspectorii din Subdiviziunile teritoriale/ municipale pentru Siguranța Alimentelor (STSA) pentru consultare suplimentară privind utilizarea condiționată a lotului respectiv. Contactele Subdiviziunilor Teritoriale pentru Siguranța Alimentelor le puteți vedea în Anexa nr. 2.

	




5. Înregistrări privind gestionarea produselor alimentare neconforme
	Pentru organizarea gestionării produselor alimentare neconforme operatorul din domeniul alimentar, care activează în comerț și alimentație publică trebuie să:
1. Elaboreze procedura internă (aprobate de către STSA pentru a evita discrepanţele acestei proceduri şi legislaţiei în vigoare) privind retragerea, colectarea, păstrarea, şi utilizarea produselor alimentare neconforme, după caz;
2. Întocmească actul de retragere/ rebutare din comerț a produselor alimentare neconforme, semnat de persoanele desemnate (vînzător, contabil, director);
3. Întocmească foaia de parcurs pentru fiecare lot expediat către utilizare/ nimicire;
4. Elaboreze lunar raport, privind produsele excluse din circuitul alimentar și la necesitate îl va prezenta inspectorului ANSA în cadrul controlului oficial;
5. Elaboreze registru de evidență unde v-or fi reflectate toate măsurile de prelucrare sanitară.

	La moment, cadrul normativ ce reglementează domeniul dat este în proces de armonizare, respectiv, recomandările date v-or fi ajustate după necesitate.


Anexa nr. 1

· SRL „Terafix„ – mini-fabrică de producere a nutrețurilor combinate
Adresa de facto: mun. Strășeni, extravilan, drumul Scoreni
E-mail: info@terafix.md 
Tel: 0237 22107; 060751122 / 079404335

· „Bobu-Service„ SRL- secția de prelucrare a deșeurilor pentru producerea făinii furajere
Adresa: s. Hîrbovăț, r-nul Anenii Noi

· „Axedum„ SRL – fabrică de cu genul de activitate de composter.
Adresa: s. Iurievca, r-nul Cimișlia
E-mail: axedum.srl@mail.ru
Tel: 060010030

· „Green Environment„ SRL – Companie cu genul de activitate: Colectarea, depozitarea și transportarea grăsimilor de origine animală și vegetală neconforme, inclusiv uleiurile uzate provenite în urma preparării bucatelor.
E-mail: greenenvironment.md@gmail.com
Tel: 060001603; 060001604; 060001605

· SRL „BIO ENERGY FARM„ – producerea biogazului din deșeuri.
Adresa: S. Fîrlădeni, r-nul Hîncești


· Î.I. „Gavaziuc David„ – unitate de producere a făinii furajere
Adresa: str. Caragiale, 3, mun. Bălți



Notă: Lista va fi completată pe parcurs, în confomitate cu inițierea activităților altor unități cu genul respectiv de activitate.



















Anexa nr. 2

	Nr.
	Raioanele
	E-mail
	Nr. de telefon

	1
	Anenii Noi
	drsa.aneniinoi@ansa.gov.md
	0265-23567

	2
	Basarabeasca
	drsa.basarabeasca@ansa.gov.md
	0297-22576

	3
	Briceni
	drsa.briceni@ansa.gov.md
	0247-22300

	4
	Cahul
	drsa.cahul@ansa.gov.md
	0299-41266

	5
	Cantemir
	drsa.cantemir@ansa.gov.md
	0273-23313

	6
	Călăraşi
	drsa.calarasi@ansa.gov.md
	0244-20346

	7
	Căuşeni
	drsa.causeni@ansa.gov.md
	0243-23087

	8
	Cimişlia
	drsa.cimislia@ansa.gov.md
	0241-22859

	9
	Criuleni
	drsa.criuleni@ansa.gov.md
	0248-93805

	10
	Donduşeni
	drsa.donduseni@ansa.gov.md
	0251-21221

	11
	Drochia
	drsa.drochia@ansa.gov.md
	0252-24235

	12
	Dubăsari
	drsa.dubasari@ansa.gov.md
	0248-55280

	13
	Edineţ
	drsa.edinet@ansa.gov.md
	0246-84695

	14
	Făleşti
	drsa.falesti@ansa.gov.md
	0259-22693

	15
	Floreşti
	drsa.floresti@ansa.gov.md
	0250-22010

	16
	Glodeni
	drsa.glodeni@ansa.gov.md
	0249-25597

	17
	Hânceşti
	drsa.hincesti@ansa.gov.md
	0269-23659

	18
	Ialoveni
	drsa.ialoveni@ansa.gov.md
	0268-22187

	19
	Leova
	drsa.leova@ansa.gov.md
	0263-25285

	20
	Nisporeni
	drsa.nisporeni@ansa.gov.md
	0264-25441

	21
	Ocniţa
	drsa.ocnita@ansa.gov.md
	0271-24204

	22
	Orhei
	drsa.orhei@ansa.gov.md
	0235-21640

	23
	Rezina
	drsa.rezina@ansa.gov.md
	0254-25511

	24
	Râşcani
	drsa.riscani@ansa.gov.md
	0256-24751

	25
	Sângerei
	drsa.singerei@ansa.gov.md
	0262-84089

	26
	Soroca
	drsa.soroca@ansa.gov.md
	0230-23157

	27
	Străşeni
	drsa.straseni@ansa.gov.md
	0237-22031

	28
	Şoldăneşti
	drsa.soldanesti@ansa.gov.md
	0272-25323

	29
	Ştefan Vodă
	drsa.stefanvoda@ansa.gov.md
	0242-22132

	30
	Taraclia
	drsa.taraclia@ansa.gov.md
	0294-22882

	31
	Teleneşti
	drsa.telenesti@ansa.gov.md
	0258-22330

	32
	Ungheni
	drsa.ungheni@ansa.gov.md
	0236-84482

	33
	Comrat
	drsa.comrat@ansa.gov.md
	0298-27490

	34
	Ceadîr-Lunga
	drsa.ceadirlunga@ansa.gov.md
	0291-24065

	35
	Vulcăneşti
	drsa.vulcanesti@ansa.gov.md
	0293-31045

	36
	mun.Chişinău
	dmsa.chisinau@ansa.gov.md
	022-746204

	37
	mun. Bălţi
	dmsa.balti@ansa.gov.md
	0231-29441

	38
	ANSA – sediul Central
	info@ansa.gov.md
	+373-22-294730

